UNIVERZITET CRNE GORE		               
Broj: 01/14-300/5
Podgorica, 29.10.2025. godine

U skladu sa odredbama člana 94 Zakona o javnim nabavkama („Službeni list CG“, br. 74/19, 3/23 i 11/23), Komisija za sprovođenje postupka javne nabavke objavljuje

IZMJENU BROJ 1
TENDERSKE DOKUMENTACIJE ZA OTVORENI POSTUPAK JAVNE NABAVKE
broj 01/14- 300/2 za nabavku Sredstava transporta za potrebe Instituta za biologiju mora

 U pregledu postupka broj 102297 objavljenog dana 24.10.2025. godine mijenja se  u Uslovima za učešće u postupku i zahtjevi u pogledu načina izvršavanja predmeta nabavke :

· MIJENJA SE DRUGI USLOV KOJI JE ODNOSI NA DOSTUPNOST SERVISA PA SADA GLASI: 
“Dobavljač garantuje dostupnost redovnog i vanrednog servisa tokom garantnog i van garantnog roka, uključujući rješavanje svih uočenih nedostataka u vozilu koji su u vezi sa garantnim obavezama. Troškove redovnog održavanja vozila, uključujući mali i veliki servis, snosi Naručilac, osim ukoliko su radovi posledica nedostatka koji potpada pod garantne obaveze Dobavljača. U slučaju reklamacija ili hitnih intervencija koje su u vezi sa garantnim obavezama, Dobavljač je dužan da iste riješi u roku kojije razuman pri čemu će reklamacije Naručioca imati prioritet prilikom prijema i obrade u servisu. Naručilac ima pravo na otklanjanje svih nedostataka koji mogu uticati na bezbijednost i funkcionalnost vozila, dok je Dobavljač obavezan da osigura kompletnu servisnu dokumentaciju vozila tokom garantnog roka.”

· MIJENJA SE USLOV NAČIN SPROVOĐENJA KONTROLE KVALITETA PA SADA GLASI :
“Način sprovođenja kontrole kvaliteta: Komisijski, prilikom prijema vozila u mjestu isporuke. Komisija će prilikom prijema vozila vršiti kontrolu da li isporučena vozila odgovaraju opisu, bitnim karakteristikama i količini koji su definisani Tenderskom dokumentacijom i Ponudom Dobavljača. Ukoliko se ustanovi da su isporučena vozila u svemu u skladu opisom, bitnim karakteristikama i količinom koji su definisani Tenderskom dokumentacijom i Ponudom Dobavljača i da se isporučuju sa kompletnom dokumentacijom (garantnim listovima i uputstvom o rukovanju i održavanju), Naručilac sačinjava Zapisnik o primopredaji vozila koji potpisuju Komisija Naručioca i ovlašćeno/a lice/a Dobavljača. U suprotnom, ukoliko se ispostavi da isporučena vozila ne odgovaraju opisu, bitnim karakteristikama i obimu definisanim Tenderskom dokumentacijom i Ponudom Dobavljača i da se ista ne isporučuju sa kompletnom dokumentacijom (garantnim listovima, uputstvom o rukovanju i korišćenju, katalogom rezervnih djelova za transportna vozila ), Dobavljač će biti dužan da ista zamijeni, odnosno da dostavi prateću dokumentaciju (garantne listove i uputstvom o rukovanju i održavanju) u roku od 20 dana od dana sačinjavanja Zapisnika o reklamaciji.”

· MIJENJA SE USLOV GARANTNI ROK PA SADA GLASI :
“Dobavljač daje garanciju za kvalitet i ispravnost isporučenog vozila prema garanciji proizvođača, računajući od dana zvanične primopredaje vozila. Garantni rok podrazumijeva da će, ukoliko se u toku trajanja garantnog roka na isporučeno vozilo pojave nedostaci koji nisu posledica nesavjesne upotrebe Naručioca, odnosno koje su nastale greškom proizvođača, izabrani Dobavljač biti dužan da bez odlaganja, o svom trošku, otkloni sve nedostatke koji se pokažu u garantnom roku. Rok za otklanjanje nedostataka u garantnom roku je 30 (slovima: trideset) dana od dana prijema pisanog obavještenja od strane Naručioca, osim ako Zakonom ili garancijom Dobavljača nije propisan kraći rok. Dobavljač je dužan da bez odlaganja, o svom trošku, otkloni sve nedostatke koji se pokažu u garantnom roku.Garancija obuhvata opravku utvrđenih neispravnosti ili zamjenu djelova / sklopova u kvaru. Eventualno zamijenjeni rezervni djelovi moraju imati garantni rok koji ne može biti kraći od garantnog roka koji je dat za predmetno vozilo.”

· MIJENJA SE TEHNIČKA SPECIFIKACIJA PREDMETA NABAVKE KAKO SLIJEDI

Teretno vozilo
” Karakteristike vozila: Vrsta vozila: Teretno Motor: 4-cilindrični, Turbo dizel Common Rail Radna zapremina: min 1.968 cc Maksimalna snaga: 75 kw/102 ks Generacija motora: Euro 6 Mjenjač: automatski Nosivost: 770 cca Dužina vozila ,širina i visina(mm): min. 4.500/1.855/1.838 mm Međuosovinsko rastojanje (mm): min. 2.755 mm Pogon: prednji Boja: Bijela Osnovna oprema: Servotronic; Multifunkcionalni volan ; Klupa u drugom redu 3- sjedišta; Grijač zadnjeg stakla Daljinska kontrola centralne brave;Unutrašnji retrovizor sa preklopom; Elektropodizači prednjih stakala; Vazdušni jastuci za vozača i suvozača - Suvozačev vazdušni jastuk sa mogučnošću deaktivacije; Tepih u kabini vozača ; Tepih u putničkoj kabini ;Lijeva klizna vrata - U putničkom/tovarnom delu kabine ; Desna klizna vrata - U putničkom/tovarnom delu ; Bočni vazdusni jastuci - za vozača i suvozača - vazdušne zavjese naprijed i u putničkom dijelu - centralni jastuk napred ; Crna kućišta retrovizora - ručice vrata u boji vozila - srebrna šina kliznih vrata; Lane Assist ; Elektropodesivi spoljni retrovizori- Grijači spoljnih retrovizora Kodiran ključ ; Elektricni pomoćni grijač ; Active Info Display - osnovni ; Start-stop sistem motora; Police za odlaganje iznad vozača i suvozača; Front Assist sistem ; Brisač na zadnjem staklu - Sistem za pranje zadnjeg ; 6 zvučnika, 4 naprijed, 2 pozadi ; Tempomat - CCS ;Sistem za grijanje, elektronska kontrola ; Automatska kontrola farova - posebna dnevna svetla ; Interfejs za mobilni telefon; Fabrička produžena garancija, dodatne 3 g. ili max 150.000 km; Regionalni kod za radio ;Radio "Composition" sa 10" kolor ekranom ; eCall sistem uzbune; Multifunkcionalna kamera ; DAB + - digital radio prijem ;Čelični točkovi, 6.5J x 17. Dodatna oprema: Rezervni točak punih dimenzija ; Branici u boji vozila; Centralna konzola sa naslonom za ruke - Naslon za ruke podesiv po visini i dužini; Podešavanje vozačevog i suvozačevog sjedišta po visini ; Zadnja dvokrilna asimetrična vrata - sa prozorima i sa brisačem na jednom staklu (lijevo staklo) iza vozaca. ; Crni uzdužni krovni nosači ; Unutrašnji retrovizor sa automatskim zatamnjenjem; Pojasevi, vezivanje u 3 tacke ; Paket za pušače - Pepeljara - Upaljač ; Upozorenje na nevezane pojaseve ;"Climatic" poluautomatski klima uređaj ; Kožni multifunkcionalni volan - kožna ručica mjenjača ; Toplotno izolujuće vjetrobranksko ; USB tip C prikljucak;, zadnja kamera, Keyless start , Elektro sklopivi retrovizori, Digital cockpit, Parking senzori napred i pozadi”

Na strani 1 Tenderske dokumentacije mijenja se Broj iz evidencije postupaka javnih nabavki: 01/14-300, pa sada glasi: 01/14-300/2
Na strani 5 Tenderske dokumentacije mijenja se tačka 9 NAČIN, MJESTO I VRIJEME PODNOŠENJA PONUDA I OTVARANJA PONUDA, pa sada glasi:
9. [bookmark: _Toc62730561]NAČIN, MJESTO I VRIJEME PODNOŠENJA PONUDA I OTVARANJA PONUDA
Ponude se podnose preko ESJN-a zaključno sa danom 17.11.2025. godine do 10 sati.
Otvaranje ponuda održaće se dana 17.11.2025. godine u 10:00 sati. 
Dio ponude koje se ne dostavlja preko ESJN-a, a odnosi se na garanciju ponude dostavlja se: 
•	neposrednom predajom na arhivi Naručioca na adresi Cetinjska broj 2, 81 000 Podgorica;
•	preporučenom pošiljkom sa povratnicom na adresi Cetinjska broj 2, 81 000 Podgorica, s tim što pomenuti dio ponude mora biti uručen od strane poštanskog operatora najkasnije do roka određenog za podnošenje ponude
radnim danima od 08 do 16 sati, zaključno sa danom 17.11.2025. godine do 10 sati.
UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava:
   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.
Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.
Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.


Za Komisiju za sprovođenje postupka javne nabavke

